Δεν μείναμε ευχαριστημένοι με τη διαμονή μας σε αυτό το διαμέρισμα. Είχα επικονωνήσει με τον οικοδεσπότη και του ανέφερα ότι ταξιδεύουμε με μωρό που μπουσουλάει και θα ήθελα να είμαστε σίγουροι ότι το μέρος είναι καθαρό. Μου απάντησε ότι το καθαρίζει επαγγελματικό συνεργείο. Δεν το αμφισβητώ αυτό, μόνο που η καθαριότητα πρέπει να είχε γίνει αρκετές μέρες πριν, γιατί βρήκαμε μια νεκρή κατσαρίδα στην κρεβατοκάμαρα, η οποία φαινόταν να είχε πεθάνει εδώ και μέρες. Θα ήταν προτιμότερο να είχε ελέγξει το διαμέρισμα ο οικοδεσπότης την προηγούμενη μέρα πριν την άφιξή μας για το αν υπήρχαν θέματα. Η απάντηση που μας έστειλε "αν χρειάζεστε περισσότερη καθαριότητα ενημερώστε μας" στις 10:30 το βραδυ, που τον ενημέρωσα για την κατσαρίδα που βρήκαμε, ακούγεται μάλλον ανεδαφική. Η καθαριότητα απαιτείται πριν την άφιξη των επισκεπτών κι όχι μετά. Επίσης, οι πετσέτες ήταν πολύ φθαρμένες, σε σημείο που σιχαινόσουν να τις χρησιμοποιήσεις. Κουζίνα δεν υπάρχει. Ενας μικρός νεροχύτης είναι εγκατεστημένος σε μια εσοχή πάνω από το πλυντήριο, και μετά βίας φτάνεις να ξεπλύνεις ένα ποτήρι, πρέπει στην κυριολεξία να γέρνεις και να ακουμπάς πάνω στο πλυντήριο για να το κάνεις.
Το μόνο θετικό για μας ήταν η θέση του, δίπλα ακριβώς στα δικαστήρια, όπου είχαμε μια δουλειά το επόμενο πρωί. Επίσης ο οικοδεσπότης απαντά άμεσα. Τέλος να πω ότι δεν είναι καθόλου ασφαλές το μέρος για μωρά και μικρά παιδάκια, αν και γράφει το αντίθετο. Υπάρχοουν γυάλινες πόρτες και μεταλλικές γωνίες που είναι επίφοβες. Το είχαμε νοικιάσει για 2 βράδυα, μείναμε ένα...